રવિ શાસ્ત્રીએ ધોનીના નિવૃત્ત થવા વિશેની અફવાઓનું ખંડન કર્યું | chitralekha
કોંગ્રેસશાસિત રાજ્યો પેટ્રોલ-ડિઝલ પરનો વેરો ઘટાડેઃ પેટ્રોલિયમ પ્રધાન
શિવસેના વિધાનસભ્યએ રોડ કોન્ટ્રાક્ટરને જાહેરમાં 'સજા' કરી
Home News Sports રવિ શાસ્ત્રીએ ધોનીના નિવૃત્ત થવા વિશેની અફવાઓનું ખંડન કર્યું
રવિ શાસ્ત્રીએ ધોનીના નિવૃત્ત થવા વિશેની અફવાઓનું ખંડન કર્યું
લંડન – હેડિંગ્લી, લીડ્સમાં ઈંગ્લેન્ડ સામેની ત્રીજી અને સિરીઝની આખરી વન-ડે ઈન્ટરનેશનલ મેચ પૂરી થયા બાદ પેવિલિયનમાં પાછા ફરતી વખતે ભૂતપૂર્વ કેપ્ટન મહેન્દ્ર સિંહ ધોનીને અમ્પાયરો પાસેથી બોલ લેતો બતાવી વિડિયો ક્લિપ્સથી એવી અફવા ઉડી છે કે ધોની વન-ડે ક્રિકેટમાંથી પણ નિવૃત્ત થઈ રહ્યો હોવાનો આ નિર્દેશ છે.
પરંતુ, ભારતીય ટીમના હેડ કોચ રવિ શાસ્ત્રીએ આ અફવાઓનું ખંડન કર્યું છે અને કહ્યું છે કે આ બધો બકવાસ છે. એમએસ ક્યાંય જવાનો નથી.
શાસ્ત્રીએ કહ્યું કે 45 ઓવર નખાઈ ગયા બાદ બોલની હાલત કેવી થઈ જાય છે એ ભારતના બોલિંગ કોચ ભરત અરૂણને બતાવવા માટે ધોનીએ એ બોલ અમ્પાયરો પાસેથી લીધો હતો.
ઉલ્લેખનીય છે કે, ધોની ટેસ્ટ ક્રિકેટમાંથી નિવૃત્ત થઈ ચૂક્યો છે. એ 2019માં ઈંગ્લેન્ડ-વેલ્સમાં સંયુક્ત રીતે યોજાનાર આઈસીસી વર્લ્ડ કપમાં રમશે એવી ધારણા છે.